钦定古今图书集成/明伦汇编/氏族典/第321卷 > 《廖用贤尚友录》 > 曾樱
## 钦定古今图书集成/明伦汇编/氏族典/第321卷 > 《廖用贤尚友录》 > 曾樱

按《明外史曾樱传》：“樱字仲含，峡江人。万历四十四年
进士。乞假归。久之，授工部主事，历郎中。天启二年，稍
迁常州知府。樱持身廉，为政恺悌，公平不畏强御。崇
祯元年，以右参政分守漳南。母忧归。服阕，起故官，进
按察司，分巡福宁。十年，杨嗣昌以衡永多寇，奏改樱
湖广按察使，迁山东右布政使，分守登莱。十四年，擢”
右副都御史，代徐人龙巡抚其地。明年，迁南京工部
右侍郎，乞假归。唐王称号于福州，郑芝龙荐樱起工
部尚书兼东阁大学士。寻进太子太保、吏部尚书、文
渊阁。王驻延平，樱留守福州。大兵破福州，樱挈家避
海外中左卫。越五年，其地被兵，遂自缢死。